Københavns Adresseavis, 1775-05-03
Denne merkværdige Bygning stod indtil sidst i Martii Maaned, da den efterhaanden faldt ned, og de nedfaldne Stykker bleve bragte i den keyserlige Iiskielder. Om denne Beskrivelses Rigtighed kan ey bæres Tvivl, da den er givet i Tryk af den berømte Professor Kraft i Petersborg. Nyheder. Hiertum i Sverrig. J Februarii Maaned har i Flundre Herred paa Torpa Sædegaards Ager tildraget sig den besynderlige Hændelse, at Jorden om Natten ved en stærk Frost paa en jevn tør og sandig Plads har aabnet sig paa to Stæder, og opkastet Jord og Steen. Paa det ene Sted er nu et Hul, som er 4 Alen lang, 3 Alen bred, og 1 Alen dyb. Det andet er noget mindre. Jorden og Stenene vare kastet over 10 Alen bort fra Stæderne. Driesen, den 3 April. Geheime=Finantsraad v. Brenkenhof har ladet komme adskillige udenlandske Dyr paa hans Bekostning, for at giøre Prøver, om de ville lykkes. Her iblant ere ogsaa Kammeler, hvoraf den ene den 24 Martii i Aar bragte en skiøn ung Kammeel til Verden, hvilket Slags Dyr vel ikke er avlet i disse Egne før. Bøflerne formere sig ogsaa meget got her, og voxe saa hastigt, at naar de ere 4. Aar gamle, saa veye de 7 til 800 Pund, og Huden er 4 til 5 Friderichs d'Or værd, hvoraf det engelske Saale= eller saa kaldede Pundtlæder bliver gjort. Merk give de vel ikkun lidet, men den er dog tre gange saa fed, som den af ordinære Køer, deraf giøres en Art af hollandske Oste, hvilke ere meget gode, altsaa er der megen Profit ved dette Qvæg formedelst dets Tyngde, de gode Huder og den fede Melk frem fordet ordinære, og har Geheime=Finantsraaden allerede over 66 Stykker deraf paa sine Godser, hvoraf over 40 ere drægtige, og nogle deriblant ere bedækkede med frisiske Tyre, og tvertimod frisiske Køer med Bøffeltyre. Tyrkiske og macedoniske Vædre har han ogsaa ladet komme, hvoraf Stykket, naar de ere fede, veyer 90 til 100 Pund. Rumperne af de Macedoniske, naar de ere ret fede, har allene 16 til 20 Pund reent Fedt. Ulden er noget grovere, end af de herværende, dog meget god for Tøymagere, i sær til at forfærdige Filt og tyrkiske Dækkener af, saadant et Dyr har henved 8 Pund Uld og derover. J afvigte Høst ere 600 af vores ordinære Faar paa et af Hr. v. Brenkenhofs Godser, blevne bedækkede med disse Vædere, hvoraf allerede ere komne, 400 Lam, som ere meget store, og have stærke Knokler, men mange af vores Faar døde ved Læmmingen formedelst Lammenes Størrelse. Naar en fuldvoxen Bede ikkun veyer 500 Pund, og har 4 Pund Uld, saa er der dog stor Fordeel ved dette Slags Faar. Af de store engelske Svin har GeheimeFinantsraaden ogsaa for nogle Aar siden bekommet nogle, og ladet dem parres med Vestphalske, der ligeledes har rens seret meget got, saa at et Svin af dette Slags, som var noget over to Aar gammel, og blev slagtet i afvigte Aar, har veiet over 4 Centner, og Jsteret allene 78 Pund. Stutteriet er paa hans Godser allerede kommet saa vidt, at der bliver Heste tillagte hos Bønderne, for hvilke Kiøberne villig betaler 60, 70 til 80 Rixdaler. Herforuden har han for at naae det Øyemærke, at Pengene for Fremtiden kan blive i Landet for Remontheste, endnu ladet opkiøbe over 600 Stutter og Foler paa de tyrkiske Grændser, af hvilke han er til Sinds at overlade nogle til billig Priis næstkommende Mikkelsdag til dem, som har i Sinde at ville anlægge Stutterie.